               22.12.2017

               DA

               Den Europæiske Unions Tidende

               C 443/89

         P7_TA(2014)0408
   Ændring af forretningsordenens bestemmelser om forespørgsler og spørgsmål fra parlamentsmedlemmer
   Europa-Parlamentets afgørelse af 16. april 2014 om ændring af forretningsordenens bestemmelser om forespørgsler og spørgsmål fra parlamentsmedlemmer (2013/2083(REG))
   (2017/C 443/20)

      Europa-Parlamentet,

               —

               der henviser til formandens skrivelse af 13. februar 2013,

               —

               der henviser til forretningsordenens artikel 211 og 212,

               —

               der henviser til betænkning fra Udvalget om Konstitutionelle Anliggender (A7-0123/2014),

               1.

               vedtager at optage nedenstående ændringer i forretningsordenen;

               2.

               vedtager, at disse ændringer træder i kraft den første dag i den første mødeperiode i den ottende valgperiode;

               3.

               vedtager, at det lodtrækningssystem, som bliver indført ifølge ændringerne for at fastslå, hvilke medlemmer der får adgang til at stille et spørgsmål, skal underkastes en vurdering efter en prøvetid på et år regnet fra begyndelsen af den ottende valgperiode;

               4.

               pålægger sin formand at sende denne afgørelse til Rådet og Kommissionen til orientering.

      Ændring 1

      Europa-Parlamentets forretningsorden

      Artikel 116

                  Gældende ordlyd

                  Ændring

               1.   Under hver mødeperiode er der spørgetid til Kommissionen
                     på tidspunkter
                  , som
                     Parlamentet
                   vedtager
                     efter forslag fra Formandskonferencen
                  .

               1.   Under hver mødeperiode er der spørgetid til Kommissionen
                     i et tidsrum af 90 minutter om et eller flere konkrete horisontale temaer
                  , som
                     Formandskonferencen
                   vedtager
                     en måned forud for mødeperioden
                  .

               2.
                     Under hver mødeperiode kan et medlem kun stille ét spørgsmål til Kommissionen.

               2.
                     De medlemmer af Kommissionen, som Formandskonferencen indbyder til at deltage, skal have et sagsområde, som er relevant for det eller de konkrete horisontale temaer, der vil blive stillet spørgsmål om. Antallet af kommissærer er begrænset til to pr. mødeperiode med mulighed for at tilføje en tredje kommissær, alt efter hvilket eller hvilke konkrete horisontale temaer der er blevet valgt til spørgetiden.

                     3.

                     Spørgsmålene indgives skriftligt til formanden, der afgør, om de kan stilles, og fastsætter rækkefølgen for deres behandling. Denne afgørelse meddeles straks spørgeren.

                     4.

                     Fremgangsmåden for afviklingen af
                   spørgetiden fastlægges
                     ved retningslinjer
                   i et bilag til denne forretningsorden (17).

                     3.
                     Spørgetiden
                     afvikles efter et lodtrækningssystem, hvis nærmere bestemmelser fastlægges
                   i et bilag til denne forretningsorden (17).

                     5.
                     I henhold til retningslinjer, som fastsættes af Formandskonferencen, kan der berammes særskilt spørgetid med spørgsmål til Rådet, Kommissionens formand, Kommissionens næstformand/Unionens højtstående repræsentant for udenrigsanliggender og sikkerhedspolitik, og til formanden for Eurogruppen.

                     4.
                     I henhold til retningslinjer, som fastsættes af Formandskonferencen, kan der berammes særskilt spørgetid med spørgsmål til Rådet, Kommissionens formand, Kommissionens næstformand/Unionens højtstående repræsentant for udenrigsanliggender og sikkerhedspolitik, og til formanden for Eurogruppen.

      Ændring 2

      Europa-Parlamentets forretningsorden

      Artikel 117 — stk. 1

                  Gældende ordlyd

                  Ændring

               1.   Ethvert medlem kan stille forespørgsler til formanden for Det Europæiske Råd, Rådet, Kommissionen eller Kommissionens næstformand/Unionens højtstående repræsentant for udenrigsanliggender og sikkerhedspolitik med anmodning om skriftlig besvarelse i overensstemmelse med de i et bilag til denne forretningsorden fastsatte
                     retningslinjer

                   (18). Forespørgeren er alene ansvarlig for forespørgslens indhold.

               1.   Ethvert medlem kan stille forespørgsler til formanden for Det Europæiske Råd, Rådet, Kommissionen eller Kommissionens næstformand/Unionens højtstående repræsentant for udenrigsanliggender og sikkerhedspolitik med anmodning om skriftlig besvarelse i overensstemmelse med de i et bilag til denne forretningsorden fastsatte
                     kriterier

                   (18). Forespørgeren er alene ansvarlig for forespørgslens indhold.

      Ændring 3

      Europa-Parlamentets forretningsorden

      Artikel 117 — stk. 2

                  Gældende ordlyd

                  Ændring

               2.   Forespørgslerne indgives
                     skriftligt
                   til formanden
                     , som meddeler dem til adressaterne
                  . I tvivlstilfælde tager formanden stilling til, om en forespørgsel kan stilles. Forespørgeren får meddelelse om formandens afgørelse.

               2.   Forespørgslerne indgives til formanden. I tvivlstilfælde tager formanden stilling til, om en forespørgsel kan stilles.
                     Formandens afgørelse er ikke alene baseret på bestemmelserne i det i stk. 1 nævnte bilag, men på forretningsordenens bestemmelser i almindelighed.
                   Forespørgeren får meddelelse om formandens afgørelse.

      Ændring 4

      Europa-Parlamentets forretningsorden

      Artikel 117 — stk. 2 a (nyt)

                  Gældende ordlyd

                  Ændring

                     2a.

                     Forespørgslerne indgives i elektronisk format. Hvert medlem kan højst indgive fem forespørgsler pr. måned.

                     Undtagelsesvis kan der indgives supplerende forespørgsler i form af et papirdokument, der indgives og underskrives af det pågældende medlem personligt hos den relevante tjenestegren i sekretariatet.

                     Efter et tidsrum af et år regnet fra begyndelsen af den ottende valgperiode foretager Formandskonferencen en vurdering af ordningen med hensyn til supplerende forespørgsler.

      Ændring 7

      Europa-Parlamentets forretningsorden

      Artikel 117 — stk. 4 — afsnit 3

                  Gældende ordlyd

                  Ændring

                     Medlemmerne anfører, hvilken form for forespørgsel det drejer sig om. Formanden træffer den endelige afgørelse.

                     udgår

      Ændring 8

      Europa-Parlamentets forretningsorden

      Artikel 117 — stk. 5

                  Gældende ordlyd

                  Ændring

               5.   Forespørgslerne og besvarelserne offentliggøres
                     i Den Europæiske Unions Tidende
                  .

               5.   Forespørgslerne og besvarelserne offentliggøres
                     på Parlamentets websted
                  .

      Ændring 9

      Europa-Parlamentets forretningsorden

      Artikel 118 — stk. 1

                  Gældende ordlyd

                  Ændring

               1.   Ethvert medlem kan stille forespørgsler til Den Europæiske Centralbank til skriftlig besvarelse i overensstemmelse med de i et bilag til denne forretningsorden fastsatte
                     retningslinjer

                   (19).

               1.   Ethvert medlem kan stille
                     op til seks
                   forespørgsler
                     pr. måned
                   til Den Europæiske Centralbank til skriftlig besvarelse i overensstemmelse med de i et bilag til denne forretningsorden fastsatte
                     kriterier

                   (19).
                     Forespørgeren er alene ansvarlig for forespørgslens indhold.

      Ændring 10

      Europa-Parlamentets forretningsorden

      Artikel 118 — stk. 2

                  Gældende ordlyd

                  Ændring

               2.   Sådanne forespørgsler indgives skriftligt til formanden for det kompetente udvalg, som meddeler dem til Den Europæiske Centralbank.

               2.   Sådanne forespørgsler indgives skriftligt til formanden for det kompetente udvalg, som meddeler dem til Den Europæiske Centralbank.
                     I tvivlstilfælde tager udvalgsformanden stilling til, om en forespørgsel kan stilles. Forespørgeren får meddelelse om udvalgsformandens afgørelse.

      Ændring 11

      Europa-Parlamentets forretningsorden

      Artikel 118 — stk. 3

                  Gældende ordlyd

                  Ændring

               3.   Forespørgslerne og besvarelserne offentliggøres
                     i Den Europæiske Unions Tidende
                  .

               3.   Forespørgslerne og besvarelserne offentliggøres
                     på Parlamentets websted
                  .

      Ændring 12

      Europa-Parlamentets forretningsorden

      Bilag II

                  Gældende ordlyd

                  Ændring

               Afvikling af spørgetiden, jf. artikel 116

               Afvikling af spørgetiden
                     med Kommissionen

                                 A.

                              Retningslinjer

                                 1.

                              Medlemmer, der stiller et spørgsmål til en af kommissærerne, udvælges ved hjælp af et lodtrækningssystem på følgende måde:

                                 1.

                              Spørgsmål kan kun stilles, hvis de

                           —

                                 der placeres en urne ved indgangen til mødesalen en time før spørgetidens begyndelse

                           —

                                 er kortfattede og således formuleret, at de giver mulighed for en kort besvarelse

                           —

                                 medlemmer, der ønsker at stille et spørgsmål, skriver deres navn på en formular og placerer den i urnen

                           —

                                 henhører under deres adressaters kompetence- og ansvarsområde, og er af almen interesse

                           —

                                 medlemmer, der ønsker at stille et spørgsmål, må kun indgive én formular

                           —

                                 navnlig, for så vidt angår spørgsmål specifikt rettet til Rådet, vedrører udøvelsen af dets funktioner bestående i at formulere, koordinere og gennemføre Unionens politikker, vedrører dets beføjelser i forbindelse med udnævnelsesprocedurer eller vedrører Unionens institutioners, organers, kontorers og agenturers virke eller en revision af traktaterne

                           —

                                 formanden erklærer spørgetiden for åbnet og lukker for adgang til urnen

                           —

                                 ikke kræver større forstudier eller efterforskning for den pågældende institution

                           —

                                 formanden udtrækker én formular ad gangen og anmoder det udvalgte medlem om at stille sit spørgsmål til den kompetente kommissær.

                           —

                                 er klart formuleret og henviser til et konkret punkt

                                 2.

                              Et medlem får ét minut til at stille spørgsmålet, og kommissæren får to minutter til at svare. Medlemmet kan stille et tillægsspørgsmål af 30 sekunders varighed i umiddelbar sammenhæng med hovedspørgsmålet. Kommissæren får derefter to minutter til at besvare tillægsspørgsmålet.

                           —

                                 ikke indeholder påstande eller vurderinger

                                 3.

                              Spørgsmål og tillægsspørgsmål skal stå i direkte forbindelse med det udvalgte konkrete horisontale tema. Formanden tager stilling til, om et spørgsmål kan stilles.

                           —

                                 ikke vedrører rent personlige anliggender

                           —

                                 ikke har til formål at fremskaffe dokumenter eller statistiske oplysninger

                           —

                                 er formuleret som spørgsmål.

                                 2.

                              Et spørgsmål kan ikke stilles, hvis det vedrører et emne, der allerede er opført på dagsordenen til forhandling med deltagelse af den pågældende institution, eller hvis det vedrører Rådets udøvelse af den lovgivende funktion og budgetfunktionen som omhandlet i artikel 16, stk. 1, første punktum, i traktaten om Den Europæiske Union.

                                 3.

                              Et spørgsmål afvises, hvis et identisk eller tilsvarende spørgsmål har været stillet og er blevet besvaret inden for de seneste tre måneder, eller for så vidt det blot søger sådanne oplysninger om opfølgningen af en specifik parlamentsbeslutning, som Kommissionen allerede har givet i en skriftlig opfølgningsmeddelelse, medmindre der er indtruffet nye begivenheder, eller spørgeren ønsker yderligere oplysninger. I førstnævnte fald modtager spørgeren en kopi af spørgsmålet og svaret.

                     Tillægsspørgsmål

                                 4.

                              Ethvert medlem kan følge op på svaret med et tillægsspørgsmål til ethvert spørgsmål. Medlemmet kan højst stille to tillægsspørgsmål.

                                 5.

                              De i disse retningslinjer fastsatte betingelser for at stille spørgsmål gælder også for tillægsspørgsmål.

                                 6.

                              Formanden afgør, om tillægsspørgsmål kan stilles, og begrænser antallet, således at hvert medlem, der har stillet et spørgsmål, kan få svar på det.

                     Selv om et tillægsspørgsmål opfylder ovennævnte betingelser, er formanden ikke forpligtet til at tillade, at det stilles

                                 a)

                                 hvis det kan hindre spørgetidens normale afvikling, eller

                                 b)

                                 hvis hovedspørgsmålet, som tillægsspørgsmålet refererer til, allerede er tilstrækkeligt belyst gennem andre tillægsspørgsmål, eller

                                 c)

                                 hvis tillægsspørgsmålet ikke har umiddelbar sammenhæng med hovedspørgsmålet.

                     Besvarelse af spørgsmål

                                 7.

                              Den pågældende institution sørger for, at besvarelserne er kortfattede og vedrører spørgsmålets emne.

                                 8.

                              Hvis indholdet af de pågældende spørgsmål tillader det, kan formanden efter at have rådført sig med spørgerne træffe afgørelse om, at den pågældende institution skal besvare spørgsmålene under ét.

                                 9.

                              Spørgsmål kan kun besvares, når spørgeren er til stede eller skriftligt før spørgetiden har meddelt formanden, hvem der er vedkommendes stedfortræder.

                                 10.

                              Er hverken spørgeren eller stedfortræderen til stede, bortfalder spørgsmålet.

                                 11.

                              Hvis et medlem stiller et spørgsmål, men hverken medlemmet eller stedfortræderen er til stede i spørgetiden, minder formanden skriftligt medlemmet om, at den pågældende eller en stedfortræder skal være til stede. Har formanden sendt en sådan skrivelse tre gange i 12 på hinanden følgende måneder, mister medlemmet retten til at stille spørgsmål i spørgetiden i en periode på seks måneder.

                                 12.

                              Spørgsmål, der på grund af tidnød ikke kan besvares, besvares efter artikel 117, stk. 4, første afsnit, medmindre forespørgeren anmoder om, at artikel 117, stk. 3, anvendes.

                                 13.

                              For skriftlig besvarelse gælder reglerne i artikel 117, stk. 3 og 5.

                     Tidsfrister

                                 14.

                              Spørgsmål indgives til formanden mindst en uge før spørgetidens begyndelse. Spørgsmål, der ikke er indgivet inden for denne tidsfrist, kan behandles i spørgetiden, hvis den pågældende institution er indforstået hermed.

                     De spørgsmål, som kan stilles, omdeles til medlemmerne og fremsendes til de pågældende institutioner.

                                 B.

                              Henstillinger

                     (Uddrag af Parlamentets beslutning af 13. november 1986)

                     Europa-Parlamentet

                                 1.

                              ser gerne, at der foretages en strengere gennemførelse af retningslinjerne for spørgetiden i henhold til forretningsordenens artikel 43

                            (27)

                              , og i særdeleshed punkt 1 i retningslinjerne om antagelighed;

                                 2.

                              henstiller, at de beføjelser, som Parlamentets formand i henhold til forretningsordenens artikel 43, stk. 3

                            (28)

                              , har til at foretage emneopdeling af spørgsmål til spørgetiden, anvendes hyppigere, men mener, at kun spørgsmålene i den første halvdel af listen over spørgsmål, som er indgivet til en given mødeperiode, bør underkastes en sådan emneopdeling;

                                 3.

                              henstiller med hensyn til tillægsspørgsmål, at formanden som almen regel giver tilladelse til ét tillægsspørgsmål fra spørgeren og ét eller højst to tillægsspørgsmål fra medlemmer, som helst skal høre til en anden politisk gruppe og/eller medlemsstat end forfatteren til hovedspørgsmålet; minder om, at tillægsspørgsmål skal være kortfattede og formuleret som spørgsmål, og foreslår, at de højst kan vare 30 sekunder;

                                 4.

                              opfordrer Kommissionen og Rådet til i overensstemmelse med punkt 7 i retningslinjerne at sikre, at besvarelserne er kortfattede og vedrører spørgsmålets emne.

      Ændring 13

      Europa-Parlamentets forretningsorden

      Bilag III — overskrift

                  Gældende ordlyd

                  Ændring

                     Retningslinjer
                   for forespørgsler til skriftlig besvarelse efter artikel 117 og 118

                     Kriterier
                   for forespørgsler til skriftlig besvarelse efter artikel 117 og 118

      Ændring 14

      Europa-Parlamentets forretningsorden

      Bilag III — punkt 1 — led 2

                  Gældende ordlyd

                  Ændring

                           —

                           skal henhøre under adressaternes
                                 kompetence- og
                               ansvarsområde og være af almen interesse

                           —

                           skal
                                 udelukkende falde inden for rammerne af institutionernes beføjelser som fastsat i de relevante traktater og
                               henhøre under adressaternes ansvarsområde og være af almen interesse

      Ændring 15

      Europa-Parlamentets forretningsorden

      Bilag III — punkt 1 — led 3 a (nyt)

                  Gældende ordlyd

                  Ændring

                           —

                                 må ikke overstige 200 ord

      Ændring 16

      Europa-Parlamentets forretningsorden

      Bilag III — punkt 1 — led 5 a (nyt)

                  Gældende ordlyd

                  Ændring

                           —

                                 må ikke indeholde mere end tre delforespørgsler.

      Ændring 17

      Europa-Parlamentets forretningsorden

      Bilag III — punkt 2

                  Gældende ordlyd

                  Ændring

                           2.

                                 Hvis en forespørgsel ikke er i overensstemmelse med disse retningslinjer,
                               rådgiver sekretariatet
                                 forespørgeren
                               om, hvordan
                                 forespørgslen kan formuleres for at kunne stilles
                              .

                           2.

                                 Efter anmodning
                               rådgiver sekretariatet
                                 forespørgerne
                               om, hvordan
                                 de i konkrete tilfælde overholder de i punkt 1 fastsatte kriterier
                              .

      Ændring 18

      Europa-Parlamentets forretningsorden

      Bilag III — punkt 3

                  Gældende ordlyd

                  Ændring

                           3.

                           Hvis en identisk eller tilsvarende forespørgsel har været stillet og er blevet besvaret inden for de seneste seks måneder, eller for så vidt en forespørgsel blot søger sådanne oplysninger om opfølgningen af en specifik parlamentsbeslutning, som Kommissionen allerede har givet i en skriftlig opfølgningsmeddelelse, sender sekretariatet en kopi af den tidligere forespørgsel og svaret til forespørgeren. Den fornyede forespørgsel fremsendes ikke til adressaterne, medmindre
                                 forespørgeren henviser til
                               nye væsentlige begivenheder
                                 eller ønsker yderligere oplysninger
                              .

                           3.

                           Hvis en identisk eller tilsvarende forespørgsel har været stillet og er blevet besvaret inden for de seneste seks måneder, eller for så vidt en forespørgsel blot søger sådanne oplysninger om opfølgningen af en specifik parlamentsbeslutning, som Kommissionen allerede har givet i en skriftlig opfølgningsmeddelelse, sender sekretariatet en kopi af den tidligere forespørgsel og svaret til forespørgeren. Den fornyede forespørgsel fremsendes ikke til adressaterne, medmindre
                                 formanden træffer afgørelse om dette i lyset af
                               væsentlige nye begivenheder
                                 og som reaktion på en begrundet anmodning fra forespørgeren
                              .

      Ændring 19

      Europa-Parlamentets forretningsorden

      Bilag III — punkt 4

                  Gældende ordlyd

                  Ændring

                           4.

                           Hvis en forespørgsel har til formål at fremskaffe faktiske eller statistiske oplysninger, som allerede er tilgængelige for Parlamentets
                                 bibliotek, underretter biblioteket medlemmet, der herefter kan tage forespørgslen tilbage
                              .

                           4.

                           Hvis en forespørgsel har til formål at fremskaffe faktiske eller statistiske oplysninger, som allerede er tilgængelige for Parlamentets
                                 forskningstjeneste, sendes forespørgslen ikke til adressaten, men til denne tjeneste, medmindre formanden træffer anden afgørelse efter anmodning fra forespørgeren
                              .

      Ændring 20

      Europa-Parlamentets forretningsorden

      Bilag III — punkt 5

                  Gældende ordlyd

                  Ændring

                           5.

                           Forespørgsler om indbyrdes forbundne anliggender kan besvares under ét.

                           5.

                           Forespørgsler om indbyrdes forbundne anliggender kan
                                 samles i en enkelt forespørgsel af sekretariatet og
                               besvares under ét.

      (17)  Se bilag II.

      (17)  Se bilag II.

      (18)  Se bilag III.

      (18)  Se bilag III.

      (19)  Se bilag III.

      (19)  Se bilag III.

      (27)
         Nu artikel 116.

      (28)
         Nu artikel 116, stk. 3.


title: Rådets afgørelse (EU) 2017/2435 af 18. december 2017 om beskikkelse af et medlem af Regionsudvalget efter indstilling fra Malta

text:
               23.12.2017

               DA

               Den Europæiske Unions Tidende

               L 344/36

         RÅDETS AFGØRELSE (EU) 2017/2435
   af 18. december 2017
   om beskikkelse af et medlem af Regionsudvalget efter indstilling fra Malta
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den maltesiske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 11. juli 2017 trådte Mario FAVA i stedet for Marc SANT som medlem, jf. Rådets afgørelse (EU) 2017/1337 (4).

               (2)

               Der er blevet en plads ledig som medlem af Regionsudvalget efter udløbet af det mandat, på grundlag af hvilket Mario FAVA (Councillor, Swieqi, Local Council) blev indstillet —

         TRUFFET FØLGENDE AFGØRELSE:
   Artikel 1
   Følgende beskikkes herved som medlem af Regionsudvalget for den resterende del af mandatperioden, dvs. indtil den 25. januar 2020:

               —

               Mario FAVA, Councillor, Fgura, Local Council (ændret mandat).

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. december 2017.

            På Rådets vegne

         K. SIMSON

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).

      (4)  Rådets afgørelse (EU) 2017/1337 af 11. juli 2017 om beskikkelse af et medlem af og en suppleant til Regionsudvalget efter indstilling fra Malta (EUT L 185 af 18.7.2017, s. 48).


title: Den Europæiske Centralbanks afgørelse (EU) 2017/2442 af 8. december 2017 om ændring af afgørelse (EU) 2016/2164 om godkendelse af omfanget af møntudstedelse i 2017 (ECB/2017/39)

text:
               23.12.2017

               DA

               Den Europæiske Unions Tidende

               L 344/59

         DEN EUROPÆISKE CENTRALBANKS AFGØRELSE (EU) 2017/2442
   af 8. december 2017
   om ændring af afgørelse (EU) 2016/2164 om godkendelse af omfanget af møntudstedelse i 2017 (ECB/2017/39)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 128, stk. 2,
   under henvisning til Den Europæiske Centralbanks afgørelse (EU) 2015/2332 af 4. december 2015 om de proceduremæssige rammer for godkendelsen af mængden af euromønter der skal udstedes (ECB/2015/43) (1), særlig artikel 2, og
   ud fra følgende betragtninger:

               (1)

               Den Europæiske Centralbank (ECB) har fra og med den 1. januar 1999 eneret til at godkende omfanget af udstedelse af mønter for de medlemsstater, der har euroen som valuta.

               (2)

               På grundlag af de skøn for efterspørgslen efter euromønter i 2017, som de medlemsstater, der har euroen som valuta, forelagde ECB, godkendte ECB den samlede mængde af euromønter bestemt til at sættes i omløb og euromønter til samlerbrug ikke bestemt til at sættes i omløb for 2017, ved Den Europæiske Centralbanks afgørelse (EU) 2016/2164 (ECB/2016/43) (2).

               (3)

               Det italienske finansministerium anmodede den 19. oktober 2017 om, at mængden af euromønter, som Italien kan udstede i 2017 blev forøget fra 96,0 millioner EUR til 141,0 millioner EUR, for at gøre det muligt at imødekomme en uventet efterspørgsel efter mønter. ECB har godkendt denne anmodning om at øge mængden af euromønter bestemt til at sættes i omløb, som Italien kan udstede i 2017.

               (4)

               Afgørelse (EU) 2016/2164 (ECB/2016/43) bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Ændring
   Tabellen i afgørelse (EU) 2016/2164 (ECB/2016/43), artikel 1, erstattes af nedenstående tabel:

                  (mio. EUR)

                  Mængde af euromønter, som er godkendt til udstedelse i 2017

                  Mønter i omløb

                  Mønter til samlerbrug

                  Omfang af udstedelsen af mønter

                  (ikke bestemt til at sættes i omløb)

                  Belgien

                  51,0

                  1,0

                  52,0

                  Tyskland

                  419,0

                  219,0

                  638,0

                  Estland

                  9,7

                  0,3

                  10,0

                  Irland

                  30,7

                  0,8

                  31,5

                  Grækenland

                  106,3

                  0,6

                  106,9

                  Spanien

                  359,3

                  30,0

                  389,3

                  Frankrig

                  224,3

                  51,0

                  275,3

                  Italien

                  139,2

                  1,8

                  141,0

                  Cypern

                  14,0

                  0,1

                  14,1

                  Letland

                  16,3

                  0,3

                  16,6

                  Litauen

                  30,0

                  0,3

                  30,3

                  Luxembourg

                  17,7

                  0,2

                  17,9

                  Malta

                  10,2

                  0,2

                  10,4

                  Nederlandene

                  25,0

                  4,0

                  29,0

                  Østrig

                  87,2

                  181,8

                  269,0

                  Portugal

                  62,0

                  3,0

                  65,0

                  Slovenien

                  24,0

                  2,0

                  26,0

                  Slovakiet

                  15,6

                  1,4

                  17,0

                  Finland

                  35,0

                  10,0

                  45,0

                     I alt

                     1 676,5

                     507,8

                     2 184,3 «

   Artikel 2
   Virkning
   Denne afgørelse får virkning på den dato, hvor den meddeles til adressaterne.
   Artikel 3
   Adressater
   Denne afgørelse er rettet til de medlemsstater, der har euroen som valuta.

      Udfærdiget i Frankfurt am Main, den 8. december 2017.

         Mario DRAGHI

            Formand for ECB

      (1)  EUT L 328 af 12.12.2015, s. 123.

      (2)  Den Europæiske Centralbanks afgørelse (EU) 2016/2164 af 30. november 2016 om godkendelse af omfanget af møntudstedelse i 2017 (ECB/2016/43) (EUT L 333 af 8.12.2016, s. 73).


title: Kommissionens afgørelse af 8. maj 2017 om foreneligheden med EU-retten af de foranstaltninger, som Irland vil træffe i henhold til artikel 14 i direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester)

text:
               11.1.2018

               DA

               Den Europæiske Unions Tidende

               C 8/10

         KOMMISSIONENS AFGØRELSE
   af 8. maj 2017
   om foreneligheden med EU-retten af de foranstaltninger, som Irland vil træffe i henhold til artikel 14 i direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester)
   (2018/C 8/04)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (1), særlig artikel 14, stk. 2,
   under henvisning til udtalelse fra det udvalg, der er nedsat ved artikel 29 i direktiv 2010/13/EU, og
   ud fra følgende betragtninger:

               (1)

               Ved brev af 7. februar 2017 meddelte Irland Kommissionen visse foranstaltninger, der ville blive truffet i henhold til artikel 14, stk. 1, i direktiv 2010/13/EU, med henblik på at ajourføre de gældende foranstaltninger, som blev godkendt af Kommissionen ved afgørelsen af 25. juni 2007 (2). De foranstaltninger, der vil blive truffet, vedrører udarbejdelsen af en liste over to begivenheder, der ikke er omfattet af gældende foranstaltninger.

               (2)

               Kommissionen har inden for en periode på tre måneder fra modtagelsen af anmeldelsen efterprøvet, om de foranstaltninger, der vil blive truffet, er forenelige med EU-retten, især hvad angår foranstaltningernes proportionalitet og den nationale høringsprocedures gennemsigtighed.

               (3)

               I forbindelse med undersøgelsen af de foranstaltninger, der vil blive truffet, har Kommissionen taget hensyn til de tilgængelige oplysninger om det irske audiovisuelle marked og især til indvirkningen på tv-markedet.

               (4)

               Irland har udarbejdet listen over to begivenheder, der ligger ud over de gældende foranstaltninger, og som anses for at være af væsentlig samfundsmæssig interesse, på en klar og gennemsigtig måde efter en bred offentlig høring.

               (5)

               På grundlag af dokumentation og de seertal, som de irske myndigheder har fremlagt, har Kommissionens tjenestegrene kontrolleret, at listen over to begivenheder, der ligger ud over de gældende foranstaltninger, og som er blevet udarbejdet i henhold til artikel 14, stk. 1, i direktiv 2010/13/EU, opfylder mindst to af følgende kriterier, der anses for at være pålidelige indikatorer for, om begivenheder er af væsentlig samfundsmæssig interesse: i) begivenheden er af særlig almen interesse for medlemsstatens befolkning og ikke blot af betydning for dem, der sædvanligvis følger med i den pågældende sport eller aktivitet, ii) begivenheden har en generelt anerkendt og klar kulturel betydning for medlemsstatens befolkning, især som katalysator for kulturel identitet, iii) begivenheden omfatter landsholdets deltagelse i en kamp eller turnering af international betydning, og iv) begivenheden har traditionelt været udsendt på gratis tv og tiltrækker et stort antal seere.

               (6)

               Den anmeldte liste omfatter to begivenheder, der ligger ud over de gældende foranstaltninger, og som anses for at være af væsentlig samfundsmæssig interesse, nemlig All-Ireland Senior Ladies' Football Final og All-Ireland Senior Camogie Final.

               (7)

               Som de irske myndigheder har vist, er All-Ireland Senior Ladies' Football Final af særlig almen interesse og kulturel betydning i det irske samfund og ikke kun blandt dem, der sædvanligvis følger denne sport. Denne begivenhed tiltrækker også et stort antal seere og er traditionelt blevet transmitteret på gratis tv.

               (8)

               All-Ireland Senior Camogie Final er, som de irske myndigheder har vist, af særlig almen interesse og kulturel betydning i det irske samfund og har en betydning for flere end dem, der sædvanligvis følger denne sport. Denne begivenhed tiltrækker også et stort antal seere og er traditionelt blevet transmitteret på gratis tv.

               (9)

               De planlagte foranstaltninger går ikke videre, end hvad der er nødvendigt for at nå det ønskede mål, nemlig at beskytte retten til information og bred offentlig adgang til tv-dækning af begivenheder af væsentlig samfundsmæssig interesse. Konklusionen tager hensyn til metoderne for udsendelse af de pågældende begivenheder, definitionen af et »kvalificeret tv-spredningsforetagende«, den rolle som den irske landsret (High Court) spiller i forbindelse med løsning af de tvister, der opstår i forbindelse med gennemførelsen af foranstaltningerne, og det forhold, at udpegningen af de to begivenheder ikke ventes at have nogen indflydelse på eksisterende kontrakter vedrørende transmissionsrettigheder. Det må derfor konkluderes, at virkningen på ejendomsretten, jf. artikel 17 i Den Europæiske Unions charter om grundlæggende rettigheder, ikke rækker ud over de virkninger, der er en iboende del af optagelsen af disse begivenheder på den liste, der er omhandlet i artikel 14, stk. 1, i direktiv 2010/13/EU.

               (10)

               Af samme grund forekommer de foranstaltninger, der vil blive truffet, proportionelle og tilstrækkelige til at retfærdiggøre undtagelsen fra den grundlæggende ret til at levere tjenesteydelser, som er fastsat i artikel 56 i traktaten om Den Europæiske Unions funktionsmåde. Det er i offentlighedens interesse at sikre et bredt publikum adgang til udsendelser af begivenheder af samfundsmæssig interesse. Desuden udgør de irske foranstaltninger ikke diskrimination eller markedsafskærmning over for andre medlemsstaters tv-spredningsforetagender, rettighedshavere eller andre økonomiske aktører.

               (11)

               De planlagte foranstaltninger er endvidere forenelige med Unionens konkurrenceregler. Udpegningen af de tv-spredningsforetagender, der er kvalificeret til at transmittere de nævnte begivenheder, er baseret på objektive kriterier, som tillader faktisk og potentiel konkurrence om erhvervelse af transmissionsrettighederne til disse begivenheder. Dertil kommer, at det nævnte antal begivenheder ikke er så uforholdsmæssigt stort, at der skabes konkurrencefordrejning på markederne for gratis tv og betalings-tv i efterfølgende led. Det må derfor konkluderes, at indvirkningen på den fri konkurrence ikke rækker ud over de virkninger, der er en iboende del af optagelsen af disse begivenheder på den liste, der er omhandlet i artikel 14, stk. 1, i direktiv 2010/13/EU.

               (12)

               Kommissionen har meddelt de andre medlemsstater, hvilke foranstaltninger Irland vil træffe, og forelagt resultaterne af sin undersøgelse på et møde i det udvalg, der er nedsat ved artikel 29 i direktiv 2010/13/EU. Udvalget har vedtaget en positiv udtalelse —

         BESTEMT FØLGENDE:
   Eneste artikel
   1.   De foranstaltninger, som Irland vil træffe i henhold til artikel 14, stk. 1, i direktiv 2010/13/EU og har meddelt Kommissionen i henhold til samme direktivs artikel 14, stk. 2, er forenelige med EU-retten.
   2.   De foranstaltninger, som Irland vil træffe, offentliggøres i Den Europæiske Unions Tidende.

      Udfærdiget i Bruxelles, den 8. maj 2017.

            På Kommissionens vegne

         Andrus ANSIP

            Næstformand

      (1)  EUT L 95 af 15.4.2010, s. 1.

      (2)  Kommissionens afgørelse 2007/478/EF af 25. juni 2007 (EUT L 180 af 10.7.2007, s. 17).


title: Europa-Parlamentets og Rådets afgørelse (EU) 2018/51 af 25. oktober 2017 om mobilisering af fleksibilitetsinstrumentet til finansiering af Den Europæiske Fond for Bæredygtig Udvikling

text:
               12.1.2018

               DA

               Den Europæiske Unions Tidende

               L 7/37

         EUROPA-PARLAMENTETS OG RÅDETS AFGØRELSE (EU) 2018/51
   af 25. oktober 2017
   om mobilisering af fleksibilitetsinstrumentet til finansiering af Den Europæiske Fond for Bæredygtig Udvikling
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (1), særlig punkt 12,
   under henvisning til forslag fra Europa-Kommissionen, og
   ud fra følgende betragtninger:

               (1)

               Fleksibilitetsinstrumentet skal gøre det muligt at finansiere nøje fastlagte udgifter, der ikke kunne finansieres inden for de lofter, der var til rådighed for et eller flere andre udgiftsområder.

               (2)

               Loftet over det årlige beløb, der er til rådighed for fleksibilitetsinstrumentet, er 600 000 000 EUR (i 2011-priser) som fastsat i artikel 11 i Rådets forordning (EU, Euratom) nr. 1311/2013 (2).

               (3)

               For at afhjælpe de aktuelle udfordringer vedrørende migration, tilstrømningen af flygtninge og sikkerhedstrusler er det nødvendigt hurtigst muligt at tilvejebringe betydelige supplerende beløb til finansiering af passende foranstaltninger.

               (4)

               Efter en undersøgelse af alle muligheder for omfordeling af bevillingerne under udgiftsloftet for udgiftsområde 4 (Et globalt Europa) har det vist sig nødvendigt at mobilisere fleksibilitetsinstrumentet for at supplere den finansiering, der er til rådighed i Unionens almindelige budget for regnskabsåret 2017, ud over loftet for udgiftsområde 4 med et beløb på 275 000 000 EUR for at stille finansiering til rådighed for Den Europæiske Fond for Bæredygtig Udvikling (EFSD). Dette beløb omfatter beløb, som er bortfaldet i de foregående år fra henholdsvis Den Europæiske Unions Solidaritetsfond og Den Europæiske Fond for Tilpasning til Globaliseringen, og som er stillet til rådighed for fleksibilitetsinstrumentet, jf. artikel 11, stk. 1, andet afsnit, i Rådets forordning (EU, Euratom) nr. 1311/2013.

               (5)

               På grundlag af den forventede betalingsprofil bør de betalingsbevillinger, der svarer til mobiliseringen af fleksibilitetsinstrumentet, kun gælde for 2017 —

         VEDTAGET DENNE AFGØRELSE:
   Artikel 1
   1.   Fleksibilitetsinstrumentet mobiliseres for at tilvejebringe et beløb på 275 000 000 EUR i forpligtelsesbevillinger til Den Europæiske Unions almindelige budget for regnskabsåret 2017 under udgiftsområde 4 (Et globalt Europa).
   Det i stk. 1 nævnte beløb anvendes til at yde finansiering til garantifonden under Den Europæiske Fond for Bæredygtig Udvikling.
   2.   På grundlag af den forventede betalingsprofil vil de betalingsbevillinger, der svarer til mobiliseringen af fleksibilitetsinstrumentet, udgøre 275 000 000 EUR i 2017. Beløbet skal godkendes i overensstemmelse med budgetproceduren.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Strasbourg, den 25. oktober 2017.

            På Europa-Parlamentets vegne

         A. TAJANI

            Formand

            På Rådets vegne

         M. MAASIKAS

            Formand

      (1)  EUT C 373 af 20.12.2013, s. 1.

      (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).


               12.1.2018

               DA

               Den Europæiske Unions Tidende

               C 11/128

         P8_TA(2016)0001
   Anmodning om ophævelse af Czesław Adam Siekierskis immunitet
   Europa-Parlamentets afgørelse af 19. januar 2016 om anmodning om ophævelse af Czesław Adam Siekierskis immunitet (2015/2241(IMM))
   (2018/C 011/15)

      Europa-Parlamentet,

               —

               der henviser til anmodning af 13. august 2015 om ophævelse af Czesław Adam Siekierskis immunitet, som er fremsendt af Republikken Polens øverste offentlige anklager i forbindelse med en retssag, der skal indledes af den polske generalinspektør for vejtransport (ref. nr. CAN-PST-SCW.7421.35493.2015.5.A.0475), og hvorom der blev givet meddelelse på plenarmødet den 9. september 2015,

               —

               der henviser til, at Czesław Adam Siekierski har givet afkald på retten til at blive hørt, jf. forretningsordenens artikel 9, stk. 5,

               —

               der henviser til artikel 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,

               —

               der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),

               —

               der henviser til artikel 105, stk. 2, og artikel 108 i Republikken Polens forfatning og artikel 7b, stk. 1, og artikel 7c, stk. 1, sammenholdt med artikel 10b i den polske lov af 9. maj 1996 om udøvelse af mandatet som medlem af Sejm eller Senatet,

               —

               der henviser til forretningsordenens artikel 5, stk. 2, artikel 6, stk. 1, og artikel 9,

               —

               der henviser til betænkning fra Retsudvalget (A8-0004/2016),

               A.

               der henviser til, at Republikken Polens øverste offentlige anklager har fremsendt en anmodning fra den polske generalinspektør for vejtransport om ophævelse af immuniteten for et medlem af Europa-Parlamentet, der er valgt i Polen, Czesław Adam Siekierski, i forbindelse med en overtrædelse af artikel 92a i loven om mindre lovovertrædelser af 20. maj 1971 sammenholdt med artikel 20, stk. 1, i færdselsloven af 20. juni 1997; der henviser til, at den påståede overtrædelse nærmere bestemt er en overskridelse af hastighedsgrænsen i et bebygget område;

               B.

               der henviser til, at Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;

               C.

               der henviser til, at det fremgår af artikel 105, stk. 2, og artikel 108 i Republikken Polens forfatning, at et medlem af Sejm eller Senatet ikke kan strafforfølges uden samtykke fra henholdsvis Sejm eller Senatet;

               D.

               der henviser til, at det således påhviler Europa-Parlamentet at beslutte, om Czesław Adam Siekierskis immunitet skal ophæves eller ikke skal ophæves;

               E.

               der henviser til, at den påståede forseelse ikke har en direkte eller indlysende sammenhæng med Czesław Adam Siekierskis udøvelse af sit hverv som medlem af Europa-Parlamentet;

               F.

               der henviser til, at Parlamentet i denne sag ikke har fundet noget bevis på fumus persecutionis, dvs. en tilstrækkelig alvorlig og præcis mistanke om, at anmodningen er blevet fremsat med den hensigt at skade medlemmets politiske virksomhed;

               1.

               vedtager at ophæve Czesław Adam Siekierskis immunitet;

               2.

               pålægger sin formand straks at sende denne afgørelse og det kompetente udvalgs betænkning til Republikken Polens kompetente myndighed og Czesław Adam Siekierski.

      (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.


title: Den Udenrigs- og Sikkerhedspolitiske Komités afgørelse (FUSP) 2018/57 af 9. januar 2018 om forlængelse af mandatet for missionschefen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/1/2018)

text:
               13.1.2018

               DA

               Den Europæiske Unions Tidende

               L 10/14

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2018/57
   af 9. januar 2018
   om forlængelse af mandatet for missionschefen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/1/2018)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (1), særlig artikel 7, stk. 1, og
   ud fra følgende betragtninger:

               (1)

               I medfør af afgørelse 2014/219/FUSP har Den Udenrigs- og Sikkerhedspolitiske Komité (PSC) bemyndigelse til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af missionen EUCAP Sahel Mali, herunder at træffe afgørelse om udnævnelse af en missionschef.

               (2)

               Den 18. september 2017 vedtog PSC afgørelse EUCAP Sahel Mali/1/2017 (2) om udnævnelse af Philippe RIO til missionschef for EUCAP Sahel Mali fra den 1. oktober 2017 til den 14. januar 2018.

               (3)

               Den 13. december 2017 foreslog Unionens højtstående repræsentant for udenrigsanliggender og sikkerhedspolitik forlængelse af Philippe RIOs mandat som missionschef for EUCAP Sahel Mali fra den 15. januar 2018 til den 14. januar 2019 —

         VEDTAGET DENNE AFGØRELSE:
   Artikel 1
   Mandatet for Philippe RIO som missionschef for EUCAP Sahel Mali forlænges herved indtil den 14. januar 2019.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 9. januar 2018.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 113 af 16.4.2014, s. 21.

      (2)  Den Udenrigs- og Sikkerhedspolitiske Komités afgørelse (FUSP) 2017/1780 af 18. september 2017 om udnævnelse af missionschefen for Den Europæiske Unions FSFP-mission i Mali (EUCAP Sahel Mali) EUCAP Sahel Mali/1/2017) (EUT L 253 af 30.9.2017, s. 37).


title: Rådets afgørelse (EU) 2018/61 af 21. marts 2017 om undertegnelse på Den Europæiske Unions vegne og midlertidig anvendelse af en ændring af aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed

text:
               16.1.2018

               DA

               Den Europæiske Unions Tidende

               L 11/1

         RÅDETS AFGØRELSE (EU) 2018/61
   af 21. marts 2017
   om undertegnelse på Den Europæiske Unions vegne og midlertidig anvendelse af en ændring af aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 25. september 2014 bemyndigede Rådet Kommissionen til at indlede forhandlinger med Amerikas Forenede Stater om at ændre aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed (1) (»aftalen«), som trådte i kraft den 1. maj 2011. Forhandlingerne blev afsluttet med en udveksling af e-mails mellem chefforhandlerne, som markerede deres respektive godkendelser af den forhandlede tekst.

               (2)

               Den forhandlede ændring til aftalen (»ændring 1«) udvider de samarbejdsområder i henhold til aftalen, hvor gensidig anerkendelse af konstateringer af overensstemmelse og godkendelser kan anvendes, for at give mulighed for en optimal udnyttelse af ressourcer og tilsvarende omkostningsbesparelser og samtidig opretholde en høj grad af sikkerhed inden for lufttransport.

               (3)

               Ændring 1 bør undertegnes.

               (4)

               Med henblik på at muliggøre vedtagelse af et nyt pilotcertificeringsbilag i henhold til aftalens udvidede anvendelsesområde, hvilket skal ses i sammenhæng med de relevante konverteringsbestemmelser for pilotcertifikater udstedt i tredjelande i Kommissionens forordning (EU) nr. 1178/2011 (2), bør ændring 1 anvendes midlertidigt, indtil afslutningen af de procedurer, som er nødvendige for dens ikrafttræden —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af ændring 1 til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed med forbehold af indgåelse af ændringen.
   Teksten til ændring 1 er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne ændring 1 på Unionens vegne.
   Artikel 3
   Ændring 1 anvendes midlertidigt i overensstemmelse med artikel 2 deri fra datoen for dens undertegnelse, indtil afslutningen af de procedurer, som er nødvendige for dens ikrafttræden.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. marts 2017.

            På Rådets vegne

         E. SCICLUNA

            Formand

      (1)  EUT L 291 af 9.11.2011, s. 3.

      (2)  Kommissionens forordning (EU) Nr. 1178/2011 af 3. november 2011 om fastsættelse af tekniske krav og administrative procedurer for flyvebesætninger i civil luftfart i henhold til Europa-Parlamentets og Rådets forordning (EF) nr. 216/2008 (EUT L 311 af 25.11.2011, s. 1).


title: Kommissionens afgørelse af 18. januar 2018 om nedsættelse af en ekspertgruppe om overholdelse af miljøbestemmelser og forvaltning af miljøet

text:
               19.1.2018

               DA

               Den Europæiske Unions Tidende

               C 19/3

         KOMMISSIONENS AFGØRELSE
   af 18. januar 2018
   om nedsættelse af en ekspertgruppe om overholdelse af miljøbestemmelser og forvaltning af miljøet
   (2018/C 19/03)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               Ved traktatens artikel 191 har Unionen og medlemsstaterne til opgave at sørge for, at Unionens politik på miljøområdet bidrager til bevarelse, beskyttelse og forbedring af miljøkvaliteten og tager sigte på et højt beskyttelsesniveau.

               (2)

               Kommissionen har behov for at konsultere et rådgivende organ af eksperter med henblik på at sikre bedre gennemførelse og overholdelse af Unionens miljølovgivning, jf. Kommissionens meddelelse »EU-tiltag, der skal forbedre overholdelsen af miljøbestemmelser og forvaltningen af miljøet« (1).

               (3)

               Det er derfor nødvendigt at nedsætte en ekspertgruppe på området overholdelse af miljøbestemmelser og forvaltning af miljøet og at fastlægge dens opgaver og struktur.

               (4)

               Gruppen bør hjælpe med at udarbejde vejledninger om god praksis i forbindelse med sikring af overholdelse af miljøbestemmelser, anden dokumentation, herunder om faglige kvalifikationer, faglig ekspertise og vurdering af nationale systemer, samt opsøgnings- og formidlingsaktiviteter inden for sikring af overholdelse af miljøbestemmelser og forvaltning af miljøet. Gruppen bør også hjælpe med at koordinere og overvåge gennemførelsen af de tiltag, der skal forbedre overholdelsen af miljøbestemmelser og forvaltningen af miljøet, og bør bistå Kommissionen med udarbejdelsen af lovgivningsforslag og politiske initiativer vedrørende bredere miljømæssige forvaltningsspørgsmål.

               (5)

               Gruppen bør sammensættes af eksperter fra EU-medlemsstaterne samt repræsentanter fra eksisterende paneuropæiske faglige netværk, der behandler spørgsmål om sikring af overholdelse af miljøbestemmelser og forvaltning af miljøet.

               (6)

               Der bør fastsættes regler for gruppemedlemmernes videregivelse af oplysninger.

               (7)

               Personoplysninger bør behandles i overensstemmelse med Europa-Parlamentets og Rådets forordning (EF) nr. 45/2001 (2) —

         BESTEMT FØLGENDE:
   Artikel 1
   Genstand
   Ekspertgruppen om overholdelse af miljøbestemmelser og forvaltning af miljøet nedsættes. Gruppen benævnes »Forummet for Overholdelse af Miljøbestemmelser og Forvaltning af Miljøet«.
   Artikel 2
   Opgaver
   Gruppen har til opgave:

               a)

               at bistå Kommissionen med at koordinere og overvåge gennemførelsen af de tiltag, der skal forbedre overholdelsen af miljøbestemmelser og forvaltningen af miljøet, samt med at udarbejde lovgivningsforslag eller politiske initiativer inden for overholdelse af miljøbestemmelser og forvaltning af miljøet, herunder i forbindelse med:

                           i)

                           fremme, overvågning og håndhævelse af overholdelse (sikring af overholdelse)

                           ii)

                           adgang til klage og domstolsprøvelse på miljøområdet

                           iii)

                           adgang til miljøoplysninger

                           iv)

                           offentlig deltagelse

                           v)

                           andre forvaltningsspørgsmål.

               b)

               at etablere samarbejde og koordinering mellem Kommissionen, medlemsstaterne og eksisterende paneuropæiske faglige netværk (3) om spørgsmål vedrørende gennemførelsen af Unionens lovgivning, programmer og politikker på miljøområdet

               c)

               at sikre udveksling af erfaringer og god praksis inden for overholdelse af miljøbestemmelser og forvaltning af miljøet.

         Artikel 3
   Høring
   Kommissionen kan høre gruppen om spørgsmål vedrørende gennemførelsen af tiltag i forbindelse med overholdelse af miljøbestemmelser og forvaltning af miljøet, herunder gennemførelsen af de tiltag, der skal forbedre overholdelsen af miljøbestemmelser og forvaltningen af miljøet (4), gennemgangen af samme og identifikationen af yderligere tiltag, der rækker ud over 2019.
   Artikel 4
   Medlemskab
   1.   Medlemmerne er medlemsstaternes myndigheder og andre offentlige enheder.
   2.   Navnlig følgende offentlige enheder er medlemmer af gruppen:

               a)

               EU-Netværket til Gennemførelse og Håndhævelse af Miljølovgivning

               b)

               Det Europæiske Netværk af Miljøanklagere

               c)

               EU-Forummet for Miljødommere

               d)

               EnviCrimeNet

               e)

               Det Europæiske Netværk af Miljøstyrelser

               f)

               Den Europæiske Organisation af Øverste Revisionsmyndigheder

               g)

               Europol

               h)

               Eurojust.

         3.   Medlemsstater og andre offentlige enheder indstiller deres repræsentanter og sikrer, at disse besidder et højt ekspertiseniveau.
   4.   Medlemmer, som ikke længere er i stand til at bidrage effektivt til ekspertgruppens drøftelser, som efter Kommissionens berørte tjenestegrens opfattelse ikke opfylder de betingelser, der er fastsat i artikel 339 i traktaten om Den Europæiske Unions funktionsmåde, eller som træder tilbage, indbydes ikke længere til at deltage i gruppens møder og kan erstattes for den resterende del af deres mandatperiode.
   Artikel 5
   Formand
   Gruppens formandskab varetages af en repræsentant for Kommissionens Generaldirektorat for Miljø (»GD ENV«).
   Artikel 6
   Gruppens virke
   1.   Gruppen handler på opfordring af GD ENV i overensstemmelse med de relevante horisontale regler om Kommissionens ekspertgrupper (»de horisontale regler«) (5).
   2.   Gruppens møder afholdes i princippet i Kommissionens lokaler.
   3.   Sekretariatsopgaverne varetages af GD ENV. Tjenestemænd i Kommissionen fra andre tjenestegrene med interesse i det pågældende spørgsmål kan deltage i møder i gruppen og dens undergrupper.
   4.   Gruppen kan efter aftale med GD ENV og ved simpelt flertal blandt sine medlemmer beslutte at give offentligheden adgang til sine drøftelser.
   5.   Referater af drøftelserne af hvert punkt på dagsordenen og af gruppens udtalelser skal være relevante og fuldstændige. Referater udfærdiges af sekretariatet under formandens ansvar.
   6.   Gruppen vedtager sine udtalelser, henstillinger og rapporter ved konsensus. Ved afstemninger træffer medlemmerne beslutning med simpelt flertal. Medlemmer, der har stemt imod, har ret til at få knyttet et dokument, der sammenfatter begrundelserne for deres holdning, som bilag til udtalelser, anbefalinger og rapporter.
   Artikel 7
   Undergrupper
   1.   GD ENV kan nedsætte undergrupper, der skal undersøge specifikke spørgsmål på grundlag af et mandat, som GD ENV opstiller. Undergrupper skal fungere i overensstemmelse med de horisontale regler og aflægge rapport til gruppen. Sådanne undergrupper opløses, når deres mandat er opfyldt.
   2.   De medlemmer af undergrupper, som ikke er medlemmer af gruppen, udvælges i overensstemmelse med de horisontale regler via en offentlig indkaldelse af ansøgninger (6).
   Artikel 8
   Indbudte eksperter
   GD ENV kan indbyde eksperter med særlig ekspertise inden for et emne på dagsordenen til at deltage i gruppens eller undergruppernes arbejde på ad hoc-basis.
   Artikel 9
   Observatører
   1.   Enkeltpersoner, organisationer og andre offentlige enheder end dem, der er nævnt i artikel 4, kan i overensstemmelse med de horisontale regler få observatørstatus via en direkte invitation.
   2.   Organisationer eller offentlige enheder, der er udpeget som observatører, udpeger selv deres repræsentanter.
   3.   Observatører og deres repræsentanter kan få tilladelse af formanden til at deltage i drøftelserne i gruppen og bidrage med ekspertise. De har dog ikke stemmeret og må ikke deltage i udformningen af gruppens anbefalinger eller udtalelser.
   Artikel 10
   Forretningsorden
   På forslag fra og efter aftale med GD ENV fastsætter gruppen i overensstemmelse med de horisontale regler selv sin forretningsorden med simpelt flertal på grundlag af standardforretningsordenen for ekspertgrupper (7).
   Artikel 11
   Tavshedspligt og håndtering af klassificerede informationer
   Gruppens medlemmer og deres repræsentanter samt de indbudte eksperter og observatører er pålagt tavshedspligt, som i medfør af traktaterne og gennemførelsesbestemmelserne hertil finder anvendelse på alle medlemmer af institutionerne og deres personale, samt omfattet af Kommissionens sikkerhedsforskrifter vedrørende beskyttelse af EU's klassificerede informationer som fastsat i Kommissionens afgørelse (EU, Euratom) 2015/443 (8) og (EU, Euratom) 2015/444 (9). Hvis de tilsidesætter disse forpligtelser, kan Kommissionen træffe alle relevante foranstaltninger.
   Artikel 12
   Gennemsigtighed
   1.   Gruppen og dens undergrupper skal registreres i Kommissionens register over ekspertgrupper og lignende enheder (»registret over ekspertgrupper«).
   2.   For så vidt angår gruppens sammensætning offentliggøres følgende oplysninger i registret over ekspertgrupper:

               a)

               navnene på medlemsstaternes myndigheder

               b)

               navnene på andre offentlige enheder

               c)

               navnene på observatørerne.

         3.   Alle relevante dokumenter, herunder dagsordener, referater og deltagernes bidrag, stilles til rådighed enten i registret over ekspertgrupper eller via et link fra registret til et særligt websted, hvor disse oplysninger kan findes. Adgangen til de særlige hjemmesider er ikke betinget af brugerregistrering eller underlagt andre begrænsninger. Navnlig skal dagsordenen og andre relevante baggrundsdokumenter offentliggøres i god tid forud for mødet efterfulgt af rettidig offentliggørelse af referater. Der skal kun være mulighed for at undlade offentliggørelse i tilfælde, hvor det vurderes, at et dokuments udbredelse vil være til skade for beskyttelsen af en offentlig eller privat interesse, jf. artikel 4 i Europa-Parlamentets og Rådets forordning (EF) nr. 1049/2001 (10).
   Artikel 13
   Mødeudgifter
   1.   Der ydes ikke vederlag for det arbejde, der ydes af deltagerne i forbindelse med gruppens og undergruppernes aktiviteter.
   2.   Deltagernes rejse- og opholdsudgifter i forbindelse med gruppens og undergruppernes aktiviteter refunderes af Kommissionen. Refusion finder sted i overensstemmelse med de gældende bestemmelser i Kommissionen og inden for grænserne af de disponible bevillinger, der er tildelt Kommissionens tjenestegrene som led i den årlige procedure for tildeling af ressourcer.

      Udfærdiget i Bruxelles, den 18. januar 2018.

            På Kommissionens vegne

         Karmenu VELLA

            Medlem af Kommissionen

      (1)  COM(2018) 10.

      (2)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (3)  EU-Netværket til Gennemførelse og Håndhævelse af Miljølovgivning (IMPEL), EU-Forummet for Miljødommere (EUFJE), Det Europæiske Netværk af Miljøanklagere (ENPE), EnviCrimeNet, Det Europæiske Netværk af Miljøstyrelser (EPA-netværket) og Den Europæiske Organisation af Øverste Revisionsmyndigheder (EUROSAI).

      (4)  COM(2018) 10.

      (5)  Kommissionens afgørelse af 30.5.2016 om fastlæggelse af horisontale regler om oprettelse af Kommissionens ekspertgrupper og deres funktion (artikel 13, stk. 1, i C(2016) 3301).

      (6)  Artikel 10 og artikel 14, stk. 2, i C(2016) 3301.

      (7)  Artikel 17 i C(2016) 3301.

      (8)  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41).

      (9)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (EUT L 72 af 17.3.2015, s. 53).

      (10)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).


title: Rådets afgørelse (EU, Euratom) 2018/109 af 22. januar 2018 om udnævnelse af seks medlemmer af Revisionsretten

text:
               24.1.2018

               DA

               Den Europæiske Unions Tidende

               L 19/10

         RÅDETS AFGØRELSE (EU, Euratom) 2018/109
   af 22. januar 2018
   om udnævnelse af seks medlemmer af Revisionsretten
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 286, stk. 2,
   under henvisning til traktaten om oprettelse af Det Europæiske Atomenergifællesskab, særlig artikel 106A,
   under henvisning til forslag fra Republikken Bulgarien, Kongeriget Danmark, Kongeriget Spanien, Den Italienske Republik, Den Portugisiske Republik og Republikken Finland,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Tjenesteperioden for Bettina Michelle JAKOBSEN, Baudilio TOMÉ MUGURUZA, Pietro RUSSO, João FIGUEIREDO og Ville ITÄLÄ udløber den 28. februar 2018.

               (2)

               Tjenesteperioden for Iliana IVANOVA udløber den 31. december 2018.

               (3)

               Der bør derfor foretages nye udnævnelser —

         VEDTAGET DENNE AFGØRELSE:
   Artikel 1
   Følgende udnævnes til medlemmer af Revisionsretten:

               a)

               i perioden fra den 1. marts 2018 til den 29. februar 2024:

                           —

                           Bettina Michelle JAKOBSEN

                           —

                           Baudilio TOMÉ MUGURUZA

                           —

                           Pietro RUSSO

                           —

                           João FIGUEIREDO

                           —

                           Hannu TAKKULA

               b)

               i perioden fra den 1. januar 2019 til den 31. december 2024:

                           —

                           Iliana IVANOVA.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 22. januar 2018.

            På Rådets vegne

         F. MOGHERINI

            Formand

      (1)  Udtalelser af 14.11.2017 (endnu ikke offentliggjort i EUT).


title: Rådets afgørelse (EU) 2018/110 af 22. januar 2018 om beskikkelse af en suppleant til Regionsudvalget efter indstilling fra Den Portugisiske Republik

text:
               24.1.2018

               DA

               Den Europæiske Unions Tidende

               L 19/11

         RÅDETS AFGØRELSE (EU) 2018/110
   af 22. januar 2018
   om beskikkelse af en suppleant til Regionsudvalget efter indstilling fra Den Portugisiske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den portugisiske regering,
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 15. juni 2015 trådte Mário Sérgio Quaresma GONÇALVES MARQUES i stedet for João CUNHA E SILVA som suppleant, jf. Rådets afgørelse (EU) 2015/947 (4).

               (2)

               Der er blevet en plads ledig som suppleant til Regionsudvalget, efter at Mário Sérgio Quaresma GONÇALVES MARQUES' mandatperiode er udløbet —

         VEDTAGET DENNE AFGØRELSE:
   Artikel 1
   Følgende beskikkes herved som suppleant til Regionsudvalget for den resterende del af mandatperioden, dvs. indtil den 25. januar 2020:

               —

               Paula Cristina DE ARAÚJO DIAS CABAÇO DA SILVA, Secretária Regional do Turismo e Cultura da Região Autónoma da Madeira.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 22. januar 2018.

            På Rådets vegne

         F. MOGHERINI

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).

      (4)  Rådets afgørelse (EU) 2015/947 af 15. juni 2015 om beskikkelse af to portugisiske medlemmer af og en portugisisk suppleant til Regionsudvalget (EUT L 154 af 19.6.2015, s. 14).


title: Rådets afgørelse af 23. januar 2018 om udnævnelse af det medlem, der repræsenterer Rådet i Det Europæiske Rådgivende Statistiske Udvalg

text:
               27.1.2018

               DA

               Den Europæiske Unions Tidende

               C 31/3

         RÅDETS AFGØRELSE
   af 23. januar 2018
   om udnævnelse af det medlem, der repræsenterer Rådet i Det Europæiske Rådgivende Statistiske Udvalg
   (2018/C 31/03)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets afgørelse nr. 234/2008/EF af 11. marts 2008 om nedsættelse af et europæisk rådgivende statistisk udvalg og om ophævelse af Rådets afgørelse 91/116/EØF (1),
   under henvisning til Det Økonomiske og Finansielle Udvalgs indstilling af 30. november 2017, og
   ud fra følgende betragtninger:

               (1)

               Rådet udnævnte den 22. april 2013 Maurizio VICHI til repræsentant for Rådet i Det Europæiske Rådgivende Statistiske Udvalg (2). Hans nuværende mandat udløber den 31. marts 2018.

               (2)

               Maurizio VICHI kan udnævnes for endnu en periode på fem år som det medlem, der repræsenter Rådet i Det Europæiske Rådgivende Statistiske Udvalg —

         VEDTAGET DENNE AFGØRELSE:
   Artikel 1
   Maurizio VICHI genudnævnes hermed for endnu en periode på fem år som det medlem, der repræsenter Rådet i Det Europæiske Rådgivende Statistiske Udvalg.
   Artikel 2
   Denne afgørelse træder i kraft den 1. april 2018.

      Udfærdiget i Bruxelles, den 23. januar 2018.

            På Rådets vegne

         V. GORANOV

            Formand

      (1)  EUT L 73 af 15.3.2008, s. 13.

      (2)  Rådets afgørelse af 22. april 2013 om udnævnelse af det medlem, der repræsenterer Rådet i Det Europæiske Rådgivende Statistiske Udvalg (EUT C 127 af 4.5.2013, s. 1).


title: Rådets afgørelse af 23. januar 2018 om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Italien

text:
               27.1.2018

               DA

               Den Europæiske Unions Tidende

               C 31/4

         RÅDETS AFGØRELSE
   af 23. januar 2018
   om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Italien
   (2018/C 31/04)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen (1), særlig artikel 23 og 24,
   under henvisning til de indstillinger, som Rådet har fået forelagt af medlemsstaternes regeringer, og
   ud fra følgende betragtninger:

               (1)

               Rådet har ved afgørelse af 20. september 2016 (2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed (»udvalget«) for perioden fra den 25. september 2016 til den 24. september 2018.

               (2)

               Italiens regering har foretaget yderligere indstillinger til en række pladser, der skal besættes —

         VEDTAGET DENNE AFGØRELSE:
   Artikel 1
   Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for den periode, der udløber den 24. september 2018:
   I.   REPRÆSENTANTER FOR ARBEJDSTAGERORGANISATIONER

               Land

               Medlemmer

               Suppleanter

               Italien

               Salvatore MARRA
               Giuseppe CASUCCI

               Ilaria FONTANIN

   II.   ARBEJDSGIVERREPRÆSENTANTER

               Land

               Medlemmer

               Suppleanter

               Italien

               Paola ASTORRI
               Fabio ANTONILLI

               Serena FACELLO

         Artikel 2
   Rådet udnævner senere de endnu ikke indstillede medlemmer og suppleanter.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. januar 2018.

            På Rådets vegne

         V. GORANOV

            Formand

      (1)  EUT L 141 af 27.5.2011, s. 1.

      (2)  Rådets afgørelse af 20. september 2016 om udnævnelse af medlemmerne af og suppleanterne til Det Rådgivende Udvalg for Arbejdskraftens Frie Bevægelighed (EUT C 348 af 23.9.2016, s. 3).


title: Rådets afgørelse (FUSP) 2018/141 af 29. januar 2018 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien

text:
               30.1.2018

               DA

               Den Europæiske Unions Tidende

               L 25/38

         RÅDETS AFGØRELSE (FUSP) 2018/141
   af 29. januar 2018
   om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 31. januar 2011 afgørelse 2011/72/FUSP (1).

               (2)

               De restriktive foranstaltninger i afgørelse 2011/72/FUSP finder anvendelse indtil den 31. januar 2018. På grundlag af en gennemgang af nævnte afgørelse bør de restriktive foranstaltninger forlænges indtil den 31. januar 2019. Oplysningerne om en person bør ændres.

               (3)

               Afgørelse 2011/72/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2011/72/FUSP ændres således:

               1)

               Artikel 5 affattes således:
               »Artikel 5
               Denne afgørelse finder anvendelse indtil den 31. januar 2019. Den overvåges løbende. Den kan forlænges eller ændres alt efter tilfældet, hvis Rådet skønner, at dens mål ikke er nået.«

               2)

               Bilaget ændres som anført i bilaget til nærværende afgørelse.

         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 29. januar 2018.

            På Rådets vegne

         R. PORODZANOV

            Formand

      (1)  Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien (EUT L 28 af 2.2.2011, s. 62).

      BILAG
      Oplysningerne om følgende person i bilaget til afgørelse 2011/72/FUSP affattes således:

                     Navn

                     Identificerende oplysninger

                     Begrundelse

                     »5.

                     Fahd Mohamed Sakher Ben Moncef Ben Mohamed Hfaiez MATERI

                     Tuneser, født den 2. december 1981 i Tunis, søn af Naïma BOUTIBA, gift med Nesrine BEN ALI, indehaver af nationalt ID-kort nr. 04682068.

                     Person, der er genstand for de tunesiske myndigheders retslige efterforskning for så vidt angår medvirken til en offentlig embedsmands uretmæssige tilegnelse af tunesiske offentlige midler, medvirken til embedsmisbrug udøvet af en offentlig embedsmand (tidligere præsident Ben Ali) med henblik på at skaffe en tredjemand en uberettiget fordel og forårsage tab for administrationen, ulovlig påvirkning af en embedsmand tidligere præsident Ben Ali med henblik på direkte eller indirekte at opnå en fordel for en anden person, og for medvirken til en embedsmands modtagelse af offentlige midler, som han vidste var uretmæssig, og anvendelse til personlig fordel for sig selv eller sine familiemedlemmer.«